เขียนย่อหน้าเกี่ยวกับ ทางเลือกของตลาดขาลง
ทางเลือกของตลาดขาลง เพื่อที่จะให้รอดจากวิกฤติการเงินได้ มีอยู่ 3 ทางเลือก ดังปรากฏให้เห็นดังนี้ ทางเลือกแรก คือ การถือหุ้นแล้วรอจนกว่าพายุจะสงบ กล่าวคือ ถ้ามีความมั่นใจว่าหุ้นมีพื้นฐานที่ดี เมื่อตลาดหุ้นเกิดขาลง หุ้นนั้นก็จะกลับมาได้ ทางเลือกที่สอง คือ การตัดหุ้นทิ้ง เพื่อเก็บเงินสดไว้รอตลาดถล่ม จะทำได้ก็ต่อเมื่อเราถือหุ้นที่ไม่ดี เพราะเมื่อตลาดหุ้นตกลงอย่างรุนแรง หุ้นที่ยังทำกำไรดีอยู่ จะลงน้อยกว่าหุ้นที่ขาดทุน และเงินปันผลจะช่วยค้ำราคาหุ้นได้ และทางเลือกสุดท้าย คือ การบริหารเงินสดก่อนเกิดวิกฤติ จะต้องมีการแบ่งขายหุ้นมาเก็บเป็นเงินสดบ้าง แต่ในทางตรงข้าม เมื่อหุ้นตกหนัก ก็ควรมีเงินสดอยู่ในมือให้ได้น้อยที่สุด

บทเรียนจากย่อหน้านี้

ทางเลือกของตลาดขาลง

ทางเลือกแรก “ถือแล้วรอจนกว่าพายุจะสงบ”
สำหรับคนที่ไม่ได้วางแผนถือเงินสดเอาไว้ ยามตลาดหุ้นขาลง ถ้ามั่นใจว่าหุ้นที่ทำการบ้านมาดีแล้วยังมีพื้นฐานที่ดี และจะกลับมาได้ การเลือกที่จะถือรอจนกว่าพายุใหญ่จะสงบ ถือเป็นทางเลือกที่ควรพิจารณา ว่าที่จริง นักลงทุนระดับเซียนหลาย ๆ ท่านก็เลือกแบบนี้ หุ้นหลายตัวยามตลาดผันผวนราคาจะหล่นลงมากองอยู่กับพื้น แต่ถ้าเป็นหุ้นพื้นฐานดี แน่นอนที่สุดว่าราคาย่อมกลับไปยืนแบบเดิม หรืออาจจะเติบโตขึ้นกว่าเดิมหากกิจการยังคงเติบโต

ทางเลือกที่สอง “คัทหุ้นทิ้ง เก็บเงินสดไว้รอตลาดถล่ม”
สำหรับทางเลือกที่สอง นักลงทุนควรจะทำก็ต่อเมื่อถือหุ้นที่ไม่ดี ถือหุ้นที่พื้นฐานแย่ กระแสเงินสดไม่ดี ขาดทุนจากการดำเนินงาน และไม่มีปันผล สาเหตุที่ต้องคัททิ้งเนื่องจากยามที่ตลาดหุ้นตกอย่างรุนแรง หุ้นที่ยังทำกำไร มีกระแสเงินสดดี และมีปันผล จะลงน้อยกว่าหุ้นที่ขาดทุนจากการดำเนินงาน กระแสเงินสดไม่ดี และไม่มีปันผล เพราะอย่างน้อยที่สุด เงินปันผลจะช่วยค้ำราคาหุ้นได้ ว่าที่จริงยามตลาดผันผวน “หุ้นปันผล” มักเป็นที่นิยมมากขึ้น
หุ้นอีกประเภทที่ควรขายทิ้งไปก่อนถ้าไม่มั่นใจก็คือ หุ้นที่มีพีอีสูงลิ่ว โดยที่ผลกำไรไม่เติบโตจริง หรือการเติบโตไม่ทันราคาหุ้น หุ้นประเภทนี้ยามตลาดตกต่ำคนมักจะขายทิ้งกันแบบไม่สนราคา ด้วยความที่ราคาแพงเป็นทุนเดิมอยู่แล้ว ทำให้เกิดแรงเทขายอย่างมากมายมหาศาล

ทางเลือกที่สาม “บริหารเงินสดก่อนเกิดวิกฤติ”
การบริหารเงินสดในมือถือเป็นเรื่องจำเป็นสำหรับนักเล่นหุ้นที่หลายคนมองข้าม นักเล่นหุ้นส่วนใหญ่มีเงินในมือมักจะ “คันมือ” ซื้อหุ้นจนหมดเงินสดที่หน้าตัก ยามหุ้นขึ้น ตลาดสดใส ก็อยากจะซื้อเพิ่ม แม้หุ้นจะมีราคาแพง แต่ก็อยากซื้อ ว่าที่จริงแล้ว ควรจะทำตรงกันข้าม นั่นคือ ยามที่หุ้นขึ้นแรง ควรแบ่งขายหุ้นมาเก็บเงินสดบ้าง เวลาหุ้นตกหนัก ๆ ควรมีเงินสดในมือให้น้อยที่สุด
ข่าวเศรษฐกิจและการเงิน,ความรู้ทางการเงิน